Στότζας

Ο Στότζας ή Στούτιας ήταν ένας Ρωμαίος στρατιωτικός, ηγέτης μίας στρατιωτικής εξέγερσης στη Υπαρχία του πραιτωρίου της Αφρικής στη δεκαετία του 530.https://www.perseus.tufts.edu/hopper/text?doc=Perseus:text:1999.04.0104:entry=germanus-bio-2&highlight=Tzotzas Ο Στότζας, που είχε εκλεγεί από τους στρατιώτες ως ο αρχηγός τους, σχεδόν κατάφερε να καταλάβει την Καρχηδόνα. Προσπάθησε να κάνει την Αφρική ξεχωριστό κράτος, αλλά ηττήθηκε στη μάχη του ποταμού Βαγράδα από τον Βελισάριο και διέφυγε στη Νουμιδία, όπου ανασυντάχθηκε. Έπειτα από ακόμη μία προσπάθεια να πάρει την εξουσία στην Αφρική, ο Στότζας νικήθηκε από τον Γερμανό το 537 και διέφυγε με μερικούς ακολούθους του στη Μαυριτανία.

Εκεί ο Στότζας νυμφεύτηκε την κόρη ενός τοπικού ευγενούς, ίσως του Μαυριτανο-Ρωμαίου βασιλιά Μασούνα ή του Μαστίγα και επρόκειτο να διαδεχθεί τον Μαστίγα το 541 ως βασιλιάς των Μαυριτανών και των Ρωμαίων. Ακολούθησε τον Αντάλα βασιλιά των Βερβέρων στην εξεγερσή του εναντίον των Ρωμαίων το 544. Στη Μάχη της Θακίας, το φθινόπωρο του 545, ο Στότζας πληγώθηκε μοιραία από τον Ιωάννη, στρατηγό των Ρωμαίων και απεβίωσε σύντομα μετά.


Βιογραφία

Εξεγείρεται εναντίον των Ρωμαίων

Υπηρέτησε ως σωματοφύλακας του στρατηγού Μαρτίνου στον στρατό υπό τον Βελισάριο, που είχε κατακτήσει το Βασίλειο των Βανδάλων της Αφρικής το 533-534, Το 536 ξεκίνησε μία εξέγερση στον Ρωμαϊκό στρατό στην Αφρική εναντίον του ηγέτη της Σολομώντα.Martindale 1992, σ. 1199Hughes, Ian (Historian) (2009). Belisarius : the last Roman general Οι εξεγερμένοι επέλεξαν τον Στότζα για ηγέτη τους με σκοπό να εκτοπίσουν τους πιστούς στον Αυτοκράτορα και να καταστήσουν την Αφρική ανεξάρτητο κράτος, που θα το κυβερνούν οι ίδιοι. Ο Στότζας βάδισε εναντίον της πρωτεύουσας Καρχηδόνας με έναν στρατό 8.000 ανδρών, μαζί με τουλάχιστον 1.000 επιζήσαντες Βανδάλους και αρκετούς δραπέτες σκλάβους. Πολιόρκησε την πόλη και αυτή ήταν έτοιμη να παραδοθεί, όταν έφθασε αιφνίδια ο Βελισάριος από τη Σικελία. Ο Στότζας έλυσε την πολιορκία και αποσύρθηκε στη Μεμβρέσα. Εκεί, στη μάχη του ποταμού Βαγράδα, ο στρατός του ηττήθηκε από τον Βελισσάριο. Οι εξεγερμένοι διέφυγαν στη Νουμιδία, όπου ο Στότζας έπεισε το μεγαλύτερο μέρος της εκεί Ρωμαϊκής φρουράς να τον ακολουθήσει, αφού σκότωσε τους αξιωματικούς της. Σύμφωνα με τον ιστορικό Προκόπιο ως τη στιγμή εκείνη, τα 2/3 του Ρωμαϊκού στρατού στην Αφρική είχαν πάει με το στρατόπεδο των εξεγερμένων.

Ο Βελισάριος έπρεπε να επιστρέψει στην Ιταλία για να εξακολουθήσει τον Γοτθικό Πόλεμο εναντίον των Οστρογότθων· ο Αυτοκράτορας Ιουστινιανός Α΄ τον αντικατέστησε με τον ικανό εξάδελφό του Γερμανό στα τέλη του 536. Η πολιτική του Γερμανού, για να κερδίσει τους δυσαρεστημένους στρατιώτες με υποσχέσεις συγχώρησης και την πληρωμή των καθυστερημένων μισθών τους, ήταν επιτυχής και ένα μεγάλο μέρος των εξεγερμένων επέστρεψαν σε αυτόν. Ο Στότζας αποφάσισε να δράσει δυναμικά και βάδισε εναντίον του την άνοιξη του 537. Οι δύο στρατοί συναντήθηκαν στις Παλαιές Σκάλες (Scales Veτeres) και ο Στότζας, εγκαταλελειμμένος από πολλούς από τους υποστηρικτές του, νικήθηκε.Martindale 1992, σσ. 1199–1200Martindale 1980, σ. 506

Μαυριτανο-Ρωμαίος βασιλιάς

Ο Στότζας μπόρεσε να διαφύγει με λίγους ακολούθους του στη Μαυριτανία, όπου τον υποδέχθηκαν και τού δόθηκε η κόρη ενός τοπικού πρίγκιπα σε γάμο, υποτίθεται ότι έγινε βασιλιάς το 541.Martindale 1992, σ. 1200Grierson 1959, σ. 128 Το 544 πάντως, αυτός και ο Μαυριτανός βασιλιάς Αντάλας ξεσηκώθηκαν εναντίον της Ρωμαϊκής εξουσίας. Ο Στότζας και οι άνδρες του ακολούθησαν τον Αντάλα, αλλά τους επιτέθηκε ο στρατηγός Ιωάννης το φθινόπωρο του 545, παρά το ότι οι Μαυριτανο-Ρωμαίοι ήταν περισσότεροι. Στη μάχη της Θακίας που ακολούθησε, ο Ιωάννης μπόρεσε να καταφέρει ένα μοιραίο τραύμα στον Στότζα, αν και ο ίδιος έπεσε σύντομα μετά.Martindale 1992, σ. 641

Παραπομπές

Πηγές

Grierson, Philip (1959). Matasuntha or Mastinas: a reattribution. The Numismatic Chronicle and Journal of the Royal Numismatic Society. 
Martindale, John R., ed. (1980). The Prosopography of the Later Roman Empire: Volume II, AD 395–527. Cambridge: Cambridge University Press. 
Martindale, John R., ed. (1992). The Prosopography of the Later Roman Empire: Volume III, AD 527–641. Cambridge: Cambridge University Press.

Κατηγορία:Βυζαντινοί σφετεριστές